+1 #7 Louis van Ryneveld 2012-02-02 20:22
Rooi syfers agter my bydraes toon hoeveel mense - al is dit teen hulle sin - begryp dat my standpunte die waarheid verteenwoordig.
0 #6 Louis van Ryneveld 2012-02-02 11:28
WYNAND, 'n vriend van my - 'n vooraanstaande Suid-Afrikaanse kreasionis (LW) met 'n doktorsgraad in dierkunde - het my aangeraai om "oopkop te bly" en my op hoogte te hou van albei kante van die gesprek. Ek het dit gedoen. Ek raai jou aan om dieselfde te doen. Die meeste kreasionistiese webwerwe - Answers in Genesis is 'n goeie voorbeeld - is bloot klugtig. Creation Ministries International is een van die beteres. Dit is egter opvallend dat CMI ook net verslag doen oor egte wetenskaplikes se navorsing aangesien hulle self geen nuwe kennis oor die natuur ontgin in navorsing nie. In feitlik elkeen van hulle daaglikse artikels waarna ek gereeld kyk, is misleiding in een of ander vorm opvallend. As jy verkies om net die misleiding te lees wat by jou vooroordele pas, sal dit jammer wees: veel beter om onder die indruk te kom van die feitegebaseerde natuurwetenskap deur bydraes op Talkorigins.com te bestudeer (waar ELKE ENKELE EEN VAN JOU AFGESAAGDE BESWARE WEERLê WORD) of No Answers in Genesis of Understanding Evolution. Raak ingelig, broer, en moenie dat dogmatici jou gate in die kop praat nie!
0 #5 Wynand 2012-02-01 21:44
-- Die evolusieteorie is nie die gevolg van die wetenskaplike proses nie, want daar is geen empiriese observasies gedoen wat die volgende wys nie
1) Dat lewe uit nie-lewe kan ontstaan
2) Dat lukrake genetiese mutasie kan lei tot toename in kompleksiteit.
3) Dat spesiasie plaasvind waarvolgens een spesie ontwikkel in een of meer ander spesie.
-- Die evolusieteorie is nie falsifiseerbaar nie omdat die wetenskaplike paradigma van evolusioniste die bestaan van 'n skepper ontken, en alle moontlike alternatiewe vir evolusie dus nie ondersoek kan word nie.
Aangesien evolusie nie aan die eise van die wetenskaplike proses voldoen nie en nie falsifiseerbaar is nie is dit 'n geloof. Niks meer en niks minder nie.
0 #4 Daniel Louw 2012-02-01 17:06
Louis, baie dankie dat jy ons webblad so getrou lees. Ek herinner jou net weer aan http://glodiebybel.co.za/component/content/article/150. Groete, Daniel
-1 #3 Louis van Ryneveld 2012-01-31 17:15
"Hoekom is daar soveel wetenskaplikes wat aan evolusie glo?" Die titel van hierdie artikel is misleidend want dit stel die evolusieteorie as 'n geloofsaak voor terwyl dit 'n natuurwetenskap like teorie is. Talle wetenskaplikes het oor vele, vele jare waarnemings in die natuur gedoen, 'n hipotetiese verklaring vir daardie waarnemings opgestel, en die hipotese getoets in laboratoriumwer k en verdere waarnemings. Die proses is herhaal totdat 'n aanvaarbare teorie opgestel is. Die teorie word steeds getoets deur verdere eksperimentele werk en waarnemings en van tyd tot tyd in die lig van nuwe inligting aangepas wanneer dit nodig blyk te wees. Daar is wel heel bekende en luide individue wat verklaar dat die evolusieteorie 'n blote gelofie is, maar diegene wat so beweer is dogmaties gedrewe onwetenskaplike skrywers van kreasionistiese artikels en boeke wat geld inbring uit die beursies van onkundige mense.
0 #2 Louis van Ryneveld 2012-01-29 19:12
"Selfs al sou wetenskaplikes besef dat daar nie bewyse is vir evolusie of ‘n ou aarde nie, is dit baie moeilik om teen die hoofstroom in te gaan." Wat die gelofie in 'n jong aarde betref, die volgende: Die supernova (ontploffende ster) wat in 1987 waargeneem is, is sowat 170 000 ligjare van die aarde af. Selfs kreasionistiese fisici aanvaar dat die afstande na sterre soos deur sterrekundiges bepaal akkuraat is. Dit beteken dat die lig van daardie ontploffing sowat 170 000 jaar deur die heelal gereis het voordat sterrekundiges op aarde dit kon waarneem. Dit beteken dat die heelal op die allerheelhiperj ongste 170 000 jaar oud is. Kreasioniste het al beweer dat lig voorheen veel vinniger beweeg het as tans, maar waarnemings van die supernova het sterrekundiges in staat gestel om te bepaal dat die snelheid van lig ten tyde van die supernova-ontploffing dieselfde was as vandag. Daardie syfer van 170 000 jaar is dus onomstootlik. Geen wonder dat fantasieskrywer s van Creation Ministries International en andere allerlei verhale probeer bedink om hierdie gegewens verdag voor te stel nie.
+1 #1 Louis van Ryneveld 2012-01-19 18:11
TalkOrigins.com > Browse > Evidence for Evolution. Hier word uiteengesit wat die werklike redes is waarom feitlik alle bioloë en ander natuurwetenskap likes die evolusieteorie as deeglik gestaaf beskou.